錫蘭象

錫蘭象，又叫斯里蘭卡象，係亞洲象嘅亞種之中最大嘅，但都係唔夠另外兩種非洲象咁大隻。

食物同生活習性 
錫蘭象係食草動物，佢哋主要食草，葉，樹皮，跌咗落地下嘅果實。長大之後每日需要食大約 200 公斤嘅食物。

分佈同保育 

依種大象嘅歷史分部包括所有斯里蘭卡嘅生態區域，但如今佢只零星分佈響熱帶雨林度。

錫蘭象現正瀕臨絕種。當地嘅象牙貿易已有2000年歷史。響1800至1900年初，有好多錫蘭象畀人以戰利品嘅形式大量捕殺。1999至2006年底期間，每年都有接近 100 隻大象被獵殺。今時今日只有好少野生錫蘭象住響邊緣地方。有象牙嘅象，因為嚴重非法捕殺，都好難喺野外睇倒。

象